
® АКАФИСТ @ 
Святому мученику 

ЕОНИФАТИЮ 


Кондак I 

Избранный воине 
Христов, венцем сла¬ 
вы украшенный, му¬ 
ченической смертию 
вечныя смерти изба- 
вивыйся, от мрака гре- 
ховнаго отвративыйся г 




и к вечному свету при- ] 
шедый, приими моле¬ 
ние наше, в похвалу 
тебе приносимое, и 
нас избави от сетей' 
лукаваго врага наше¬ 
го, да тебе с радостию | 
победною зовем : ра- 1 
дуйся, Вонифатие, му-1 
чениче многостра-1 
дальный. ] 

Икос I 


Ангелом светлым, 
огнь мучений твоих 
росою благодати уга- 



сившим, огражден | 
был еси, страдальче| 
| Христов Вонифатие, і 
і да не когда яко греш- \ 
! ник нераскаянный по-1 
гибнеши и пред Гос-: 
подем в одежде мрач-1 
і ней предстанеши. На-1 
учи и нас облещися в ] 
светлыя ризы свято-] 
сти, тебе зовущих: 

Радуйся, жизнь за 
Христа отдавый. 

Радуйся,страданиям 
Его подражавый. 

Радуйся, очи своя к 
Богу обративый. г 






Радуйся, волю свою 
в добродетелех укре- 
пивый. 

Радуйся, рабе Хри¬ 
стов верный. 

Радуйся, святый ко¬ 
нец жития своего при- 
емый. 

Радуйся, к покаянию 
сердца обращаяй. 

Радуйся, ко Христу, 
пути истинному при- 
водяй. 

Радуйся, духом свя¬ 
тым просвещенный. 

Радуйся, соблазна¬ 
ми мира сего не 




прельщенный. 

Радуйся, змия лука¬ 
ваго посрамивый. 

Радуйся, Святых лик 
возвеселивый. 

Радуйся, Вонифатие, 
мучениче многостра¬ 
дальный. 

Кондак 2 

Видя многомятежие 
мира сего и печали 
земныя, и сия вся, яко 
прах вменив, к пре- 
мирным возвел еси ум 
твой, страдальче Хри- 




стов, на высоту Бого- 
разумия возшед, Хри¬ 
ста Бога пред всеми 
исповедал еси и ныне 
души всех во гресех 
погибающих к мило¬ 
сердному Господу зо- 
веши, да во смирении 
покаются и во слезах 
умиленных Ему вопи¬ 
ют: Аллилуия. 

Икос 2 


Разум трезвением 
укрепил еси и стра¬ 
стей пламень покая- 




нием угасил еси, Во- 
нифатие предивный. 
От Запада на Восток 
из Рима пришел еси 
спострадати Господу 
Иисусу Христу наме¬ 
рение святое нося, да 
благодать в тебе пре- 
изобилует и нас ныне 
в Храм Божий при- 
влекл еси, тебе глаго¬ 
лющих: 

Радуйся, страсти по- 
борати научаяй. 

Радуйся, отчаянным 
надежду спасения по- 

даваяи. 

Радуйся, суету жиз¬ 
ни земныя познавый. 

Радуйся, страдания 
своя предсказавый. 

Радуйся, трезвящих- 
і ся отрадо и одобре- 
I ние. 

! Радуйся, немощных 
волею укрепление. 

Радуйся, яко тобою 
| от пианства отвраща- 
і емся. 

| Радуйся, яко тобою к 
I Богу обращаемся. 

Радуйся, исцелений 
! источниче неисчерпа- г 

емый. 

Радуйся, чудес со-1 
кровище неоскудева - 1 
емое. 

Радуйся, научаяй і 
присно возносити ум I 
наш к Богу. 

Радуйся, обретый ис-1 
тинную от грехов сво¬ 
боду. 

Радуйся, Вонифатие, 
мучениче многостра¬ 
дальный. 

Кондак 3 


Сила милосердия Бо- г 

жия неизреченная на 
тебе открыся, ибо жи¬ 
тия твоего, мучениче, 
дивное повествова¬ 
ние явно нам сказует, 
како велии грешницы 
милостиво Отцем на- і 
шим Богом приемлют-; 
ся, егда Ему покаяние і 
принесут. Тако и ты 
Богу угодил еси и вме¬ 
сто горькия смерти 
вечную жизнь приял 
еси, научи и нас Богу I 
пети всегда: Аллилуия. 

Икос 3 

Имея ныне радость 
вечную в небесных се- 
лениих, и нас на греш¬ 
ней земли не забывав¬ 
ши, мучениче Христов 
і Вонифатие. Мы же 
! труждающиися и об- 
{ ремененнии к тебе 
і прибегаем: не остави 
I сирых и недужных, по¬ 
мощи у тебе прося¬ 
щих, но мольбы наша 
I на алтарь небесный 
принеси, да радостно 
тебе зовем: 








Радуйся, ближняго, 
яко себе самого воз- 
любивый. 

Радуйся, во гресех 
сердце свое не оже- 
сточивый. 

Радуйся, странником 
и путником со всяким 
тщанием служивый. 

Радуйся, сего ради 
нощию стогны града 
обходивый. 

Радуйся, богатыя ми¬ 
лосердию научаяй. 

Радуйся, сирыя и 
вдовицы защищаяй. 

Радуйся, бедствую- г 

щим добрый предста¬ 
телю. 

Радуйся, за обиди- 
мых и унижаемых при¬ 
сный ходатаю. 

Радуйся, нестерпи¬ 
мою жаждою пианст- 
ва палимыя трезвле- 
нием прохлаждаяй. 

Радуйся, вина ради 
обнищавшия к трезв- 
лению призываяй. 

Радуйся, жены рыда- 
ющия утешаяй. 

Радуйся, слезы их ко 
Господу приносяй. 

Радуйся, Вонифатие, 

мучениче многостра¬ 
дальный. 

Кондак 4 

Бури греховныя тебе 
не потопиша, ниже 
волны страстей по¬ 
крыта, мучениче Хри¬ 
стов: не погибл еси, но 
ко Христу пришел еси 
и жизнь свою яко жер¬ 
тву благовонную Ему, 
сладчайшему Спаси¬ 
телю нашему, принесл 
еси. Молися убо, да и 
мы в житейском море 





сущии к тихому при¬ 
станищу, Господу 
Спасителю, притецем, 
в умилении зовуще: 

Аллилуия. 

Икос 4 

Слышим и мы еван¬ 
гельскую притчу, како 
блудный сын на стра¬ 
не далече имение 
свое иждивый, от гла¬ 
да душевнаго в себе 
пришед, во объятия 
отчи притече,в покая¬ 
нии зовый: “Отче! Со- 

греших на небо и пред 
тобою”, тако и ты, му- 
чениче Вонифатие, не 
погубив себе, но от 
рожец греха отвратив- 
ся, ко Христу обратил¬ 
ся еси. Мы же исправ¬ 
лению твоему радую- 
щеся, поем ти сице: 

Радуйся, глад крепок 
в работе отрастем ис- 
пытавый. 

Радуйся, Христа Бо¬ 
га, яко хлеба живаго 
взалкавый. 

Радуйся, пречистыя 
крови Его, яко истин- 

наго питания приоб- 
щивыйся. 

Радуйся, яко пре¬ 
слав ным мучеником 
приложивыйся. 

Радуйся, на крылех 
трезвения к Богу воз- 
летевый. 

Радуйся, сердце 
свое горе имевый. 

Радуйся, ко Господу 
силой Животворящаго 
Креста пришедый. 

Радуйся, яко приял 
еси венец победы. 

Радуйся, души на- 
шея сокровище не- 

тленное. 

Радуйся, Церкве на- 
шея украшение мно¬ 
гоценное. 

Радуйся, красоты ми¬ 
ра сего отвергий. 

Радуйся, греховную 
одежду с себе совле- 
кий. 

Радуйся, Вонифатие, 
мучениче много¬ 
страдальный . 

Кондак 5 

Боготочную кровь 
Христову, за всех нас 

недостойных и кровь 
мученическую за Хри¬ 
ста пролиянную памя- 
тующи, сице тебе ве- 
щаше Аглаида: “Сам 
веси, сколь многими 
грехми осквернени 
есмы и о будущем жи- і 
тия нашаго небрежем. ; 
Аз же от Божествен- ] 
наго Мужа слышах, і 
яко мучеников мощи ! 
спасение даруют, иже і 
мученика яко храните- ! 
ля и ходатая пред Бо- і 
гом имать". И мы тебе | 
глаголем: ты еси наш і 






— 22 — 


хранитель и ходатаи 
пред Господем на¬ 
шим, ибо со ангелы 
предстоиши Пресвя- 
тей Троице, поя: Алли¬ 
луйя. 

Икос 5 

Видим ныне и разу¬ 
меем, како сии глаго¬ 
лы Аглаиды душу твою 
пробудиша, и ты к воз¬ 
держанию призвал 
еси себе, мучениче 
Вонифатие, и нам по- 
мози подражати тебе, 

да не погибнем в пучи¬ 
не беззакония потоп- 
ляеми, но радостно те¬ 
бе зовем: 

Радуйся, от стра¬ 
стей, яко от погибель¬ 
наго сна пробудивый- 
ся. 

Радуйся, от уз гре¬ 
ховных свободивый- 
ся. 

Радуйся, сомневаю¬ 
щихся в милосердии 
Божием обличение. 

Радуйся, безконеч¬ 
ныя радосте утверж¬ 
дение. 

I Радуйся, зовый нас к 
подвигу воздержа¬ 
ния. 

Радуйся, ты бо зна¬ 
мением Креста посекл 
. еси страстей взыгра- 
ние. 

Радуйся, стяжавый 
себе вечное имение. 
Радуйся, и нас 
| пробуждаяй к труду 
| спасения. 

] Радуйся, яко винное 
І веселие презрел еси. 
і Радуйся, плотския 
* раны, яко бесплотен, 

претерпел еси. 

Радуйся, за испове¬ 
дание Христа от вра¬ 
гов избиенный. 

Радуйся, нестерпи¬ 
мым огнем за Него 
опаленный. 

Радуйся, Вонифатие, 
мучениче многостра¬ 
дальный. 

Кондак 6 

Проповедница по¬ 
клонения святым мо- 
щем явися Аглаида, 
^госпожа твоя, стра- ( 

дальне Христов, егда 
посла тя на Восток 
святыя мощи мучени¬ 
ков, за веру Христову 
пострадавших, прине- 
I сти, ими же благодея- 
I ния источаются обиль- 
I но, и вечное спасение 
I подается всем, к му¬ 
ченическому лику 
| усердно притекаю- 
I щим. Даждьи намуте- 
| шение от Господа при- 
яти, емуже ангель- 
1 скую песнь приносим: 
| Аллилуия. 






Икос 6 


| Возсиял еси нам, яко 
I звезда незаходимая, 
I дивным житием тво- 
і им, мучениче пребла- 
| женне, иго Христово 
1 легкое и вседрагое на 
і себе приемый и спа- 
| сение получивый, пути 
I бо благочестия без 
§ Христа Господа об- 
1 рести никакоже воз- 

1 можно есть. Темже и 
| нас молитвами твоими 

2 в горняя обители при- 
3_веди, тя восхваляю-^ 








щих сице: 

Радуйся, закона Хри¬ 
стова скрижаль, Бо¬ 
гом начертанная. 

Радуйся, молитв к 
Господу миро благо¬ 
уханное. 

Радуйся, правыя ве- ] 
ры Христовой столпе 
огненный. 

Радуйся, честный 
венче от заповедей 
Божиих, якоже от ка- 
мений драгих устро¬ 
енный. 

Радуйся, трезвения^ 

лествице небовосход- 
ная. 

Радуйся, болезни и 
раны врачуяй грехов- 
ныя. 


Радуйся, яко от Гос¬ 
пода Иисуса благо¬ 
дать и силу приял еси. 

Радуйся, яко свет 
Христов сим возсиял 
еси. 

Радуйся, воздержа¬ 
нием от грехов освя- 
щати праздники нас 
научаяй. 

Радуйся, от смертна¬ 
го вина нас охраняяй. г 


ВйННИіШйййіНйЁШМ 

Радуйся, умерщв¬ 
ленныя страстьми све¬ 
том Христовым ожив- 
ляяй. 

Радуйся, тыя к ново¬ 
му житию призываяй. 

Радуйся, Вонифатие, 
мучениче многостра¬ 
дальный. 

Кондак 7 

Хотя отъити от дому 
своего в путь на Вос¬ 
ток, кончину жития 
твоего предрекл еси, 
достохвальне, Аглаи- 




де глаголя: 44 Госпоже 
моя, приими мое тело, 
за Христа мучимое, 
егда его принесут ти”. 
В душе твоей мысль за 
Христа пострадати 
тая, Ему сокровенно 
молился еси; и нашу 
веру укрепи, да будем 
готови и мы ея ради 
страдати, Господу по- 
юще: Аллилуия. 


Икос 7 

Дивному и преслав¬ 
ному исправлению 

твоему не веруя, по¬ 
мысли лукавое з серд¬ 
це своем Аглаида, гре¬ 
хом бо хуления обол- 
гати тя хотяще, тако 
отвеща ти: “Ныне не 
глумления время, бра¬ 
те, но благоговения, 
ведый буди, яко мощи 
святыя имаши носити. 
Господь же да послет 
ангела Своего пред 
тобою и направит сто¬ 
пы твоя милосердием 
Своим”. Мы же чисто¬ 
ту сердца твоего, див¬ 
ный Вонифатие, зря- 

ще, вопием ти: 

Радуйся, святых мо¬ 
щей почитателю. 

Радуйся, благогове¬ 
ния образа нам пода¬ 
телю. 

Радуйся, безчинств 
хранитися нам пове- 
левый. 

Радуйся, вся, о них 
же сынове века сего 
радуются, презревый. 

Радуйся, известный 
наш помощниче. 

Радуйся, святых мыс¬ 
лей таинниче. 

Радуйся, всем борю- ( 

щимся со грехами по¬ 
кровителю. 

I Радуйся, покаяния 
1 нашего пред Богом 
поручителю. 

Радуйся, яко твоими 
молитвами Господь 
| оставляет прегреше¬ 
ния. 


Радуйся, помогаяй 
нам терпети скорби и 
поношения. 

Радуйся, ликом ан¬ 
гельским сотворивый 
радость и удивление. 

Радуйся, духов зло- 
! бы приведый в по- 

срамление. 

Радуйся, Вонифатие, 
мучениче многостра¬ 
дальный. 

Кондак 8 

Странно тебе бысть] 
языческое идолом 
служение, и ты, свя-1 
тый мучениче, в Таре I 
пришед, не преклонил | 
еси колен пред бога- і 
ми чуждыми, но апо- : 
столом показался еси ' 
ревнитель. Темже мо- 
лися за ны, да возго- 

римся и мы огнем 
любве ко Владыце 


« Христу поюще всегда: 

| Ал л илуия. 

« 

І Икос 8 

4 

| Весь распалился еси 

1 ревностию святою, ху- 
| ления на Господа не 

2 терпя, и исполнился 

I еси Духа Божия, ос- 

II лепление и безумие 
| поклоняющихся лож- 
| ным богам обличая. 

Сего ради царь нече- 
! стивый казнь наведе г 

на тя, мучениче, горь- 
кую, бичми нестерпи- і 
мо бия и раны нанося I 
неисцельныя. Мы же | 
похвалу поем: 

Радуйся, зловерия і 
обличителю дерзно-| 
венный. 

Радуйся, в гѵравду і 
Божию, аки в броню | 
облеченный. 

Радуйся, яко кости| 
твоя за Христа обна- 
жахуся. 

Радуйся, яко чистота 
души твоея тогда от- 
крывашася. 








Радуйся, яко насле¬ 
довал еси небесная 
селения. 

Радуйся, яко и ныне 
обличавши злых чело¬ 
век на Христа хуле¬ 
ния. 

Радуйся, за Христа 
острыми тростьми 
прободаемый. 

Радуйся, Сада Рай¬ 
скаго цвете неувядае¬ 
мый. 

Радуйся, яко злато 
горнилом язв очищен¬ 
ный. 

Радуйся, за Христа 

ударенный. 

Радуйся, кончиною 
своею Богу угодивый. 

Радуйся, даже до 
смерти мученической 
его возлюбивый. 

Радуйся, Вонифатие, 
мучениче многостра¬ 
дальный. 

Кондак 9 

Всего себе Господу 
Богу предав страсто- 
терпче Христов, егда 
нечестивый царь по- 
веле раскрыти уста 

твоя и олово кипящее 
влити, руце своя воз- 
двигл еси к небу, тако 
моляся: “Господи, Бо¬ 
же мой, Иисусе Хри¬ 
сте, укрепивый мене в 
муках, пребуди и ныне 
со мною, моя страда¬ 
ния облегчи и не оста- 
ви мене одолену быти 
лукавым князем”. Тем 
и нас любви ко Христу 
научаеши, поющих 
Богу: Алл илу ия. 

Икос 9 

Витии суемудрении 
да рекут нам, како 
олово разженое гор¬ 
тани твоея не опали, 

; ниже инаго вреда те- 
| бе сотвори, мучениче 
і Вонифатие. От Госпо- 
! да бо знамения побе- 
і ды над мучителем 
| просил еси и сие зна- 
> мение тебе дано 
бысть. Сего ради вси 
чудящеся восклицаху: 
і “Велий есть Иисус 
, Христос, веруем в Тя, ( 





— 42 — 


Господи”. Мы же сла¬ 
вим тя, мучениче, си- 
це: 

Радуйся, яко тобою 
вернии просвещают¬ 
ся. 

Радуйся, яко тобою 
от постыдныя смерти 
избавляются. 

Радуйся, во единем 
Христе утешение по- 
лагаяй. 

Радуйся, во страда¬ 
ниях призывати Бога 
научаяй. 

Радуйся, яко мучите- 

лие тебе не превозмо- 
гоша. 

Радуйся, яко страсти 
тебе не побороша. 

Радуйся, ты бо тер¬ 
ния грехов в себе по¬ 
палил еси. 

Радуйся, ты бо огнем 
неопален пребыл еси. 

Радуйся, присно жи- 
вый страстотерпче ра¬ 
достный. 

Радуйся, молитвен- 
ниче наш благостный. 

Радуйся, яко тобою 
очеса грехми ослеп¬ 
ленная отверзаются. 

Радуйся, яко помо- 
щию твоею печали на 
радость прелагаются. 

Радуйся, Вонифатие, 
мучениче многостра¬ 
дальный. 

Кондак 10 

Спасен быти восхо- і 
тев, пламенне возже- і 
лал еси до конца за і 
Господа пострадати, і 
мучениче Вонифатие, ; 
емуже и возопил еси: | 
“Господи, Господи, | 
Боже мой, сподоби мя г і 

милостей Твоих и бу¬ 
ди ми помощник, да за 
беззакония моя, бе¬ 
зумно содеянные, | 
враг не преградит ми | 
пути к небеси: при-1 
ими с миром душу | 
мою, вчини мя с муче- 1 
никами, кровь за Тя | 
пролившими и веру до і 
конца соблюдшими”, I 
и ныне вопиющими: і 
Аллилуия. 

Икос 10 

I 

Стена крепкая, коз- ! 

ньми врага неодолен¬ 
ная, пребыл еси до 
конца, мучениче Хри¬ 
стов. Егда же глава 
твоя от телесе отсече¬ 
на бысть, о чудесе! 
Абие кровь и млеко из 
раны тоя истекоша, 
яко и неверным, чудо 
сие зрящим, Христа 
прославити и с ними 
звати тебе: 

Радуйся, яко муче¬ 
ния твоя зряще, мно¬ 
жество людей ко Хри¬ 
сту обратишася. 

Радуйся, яко тебе ра- 







ди на князя злобы они 
устремишася. 

Радуйся, твоя бо кон¬ 
чина просвети умы по¬ 
мраченныя. 

Радуйся, твоя бо 
славная смерть воск¬ 
реси совести во гре- 
сех погребенныя. 

Радуйся, нераскаян¬ 
ных грешников обли¬ 
чение. 

Радуйся, волей рас¬ 
слабленных от вина 
исцеление. 

Радуйся, в нощи не¬ 
ведения блуждающих. 

вразумление. 

Радуйся, златая уди- 
це, из глубины грехов 
влекущая ко спасе¬ 
нию. 

Радуйся, яко от Бога 
в молитвах услышан 
был еси. 

Радуйся, яко в не- 
беснем царстве все¬ 
лился еси. 

Радуйся, порфирою 
от кровей твоих обле¬ 
ченный. 

Радуйся, яко зриши 
| ныне свет неизречен- 
3 ный. 

Радуйся, Вонифатие, | 
мучениче многостра-1 
дальный. 

Кондак 11 I 

Пение немолчное | 
приносиши Господе-1 
ви, мучениче Вонифа- ? 
тие, с мученическими | 
лики Пресвятей Трои-1 
це предстоя, за нюже | 
себе предал еси, да и і 
мы, души своя, аки не- | 
весты украсивше, не- ^ 
тленному жениху Хри¬ 
сту, представим со ос- 

вященною песнию: 

Ал л илуия. 

Икос 11 

Свет любве и по 
смерти возсиял еси, 
Вонифатие дивный, 
егда бо друзи твою 
усеченную главу об- 
ретше, плакахуся 
горько, глагол юще: 
“Рабе Христов, забу- 
ди нам грех неправед¬ 
наго осуждения и без¬ 
рассудных руганий на¬ 
ших”. Тогда лик твой, 

яко лучами живыми 
просветися, проще¬ 
ние им являя. Сего ра-! 
ди с любовию тебе зо-1 
вем: 

Радуйся, имеяй уста і 
кротости сладкове-; 
щанныя. 

Радуйся, любве вме-1 
стилище пространное. | 

Радуйся, о тебе бо ; 
веселится Церковь со ; 
своими чады. 

Радуйся, ты бо при- ! 
шел еси к Вышнему 
Небесному Граду. 

Радуйся, в смерти; 

своей апостолом рав¬ 
ный. 

Радуйся, ревностию 
по Бозе преславный. 

Радуйся, житейския 
молвы обличаяй и 
злые сплетения. 

Радуйся, всех нас от 
: вражия избавляяй 
ловления. 

Радуйся, ты бо защи- 
I щаеши неправедно 
I гонимыя. 

Радуйся, пред пре- 
| столом Господним 
: лампадо неугасимая. 

! Радуйся, по запове- ( 

ди Христовой и врагов 
любивый. 

Радуйся, злословие 
и клеветы позабывый. 

Радуйся, Вонифатие, 
мучениче многостра¬ 
дальный. 

Кондак 12 

Благодать исцелений 
точащия мощи твоя 
егда к Риму прибли- 
жахуся, ангел Госпо¬ 
день явися Аглаиде, 
глаголя: “Бывшаго ти 
древле раба, ныне же 

нашего брата и сослу¬ 
жебника приими, яко- 
же Владыку, и упокой 
добре, да греси твои 
оставятся", той бо с 
нами ныне в небесах 
поет Всевышнему: Ал¬ 
лилуйя . 

Икос 12 

Поющи чудеса твоя, 
храм дивный созда те¬ 
бе, воине Христов, Аг- 
лаида, в нем же и мо¬ 
щи твоя положи и сама 
богатство нищим раз¬ 
давши и пятьнадесят 






лет в подвизех поста и 
покаяния поживши, 
лика святых достиже. 
Темже, величающе 
чудеса твоя, прослав- 
лям тя сице: 

Радуйся, душу свою 
сотворивый, яко Храм 
Богу прекрасный. 

Радуйся, чудных Бо¬ 
жиих дел книго ясная. 

Радуйся, от внезап¬ 
ныя смерти избав- 
ляяй. 

Радуйся, скорбныя 
жены от злых пианиц 
ограждаяй. 

Радуйся, падшия к 
возстанию от грехов 
призываяй. 

Радуйся, свет чисто¬ 
ты им подаваяй. 

Радуйся, ты бо укро¬ 
щавши страстей огне¬ 
вицу. 

Радуйся, тобою бо 
оставляем греховную 
темницу. 

Радуйся, малая чада 
от соблазнов мира со- 
блюдаяй. 

Радуйся, тыя Христо¬ 
ву учению наставляяй. 

Радуйся, вестниче 

трезвости, во веки 
прославленный. 

Радуйся, угодниче 
Христов, присно почи¬ 
таемый. 

Радуйся, Вонифатие, 
мучениче многостра¬ 
дальный. 


Кондак 13 

О, предивный муче¬ 
ниче Христов Воиифа- 
тие, приими от нас 
сие малое похваль¬ 
ное приношение, еже 
пред иконою твоею г 

колена преклоньше и 
руце свои к тебе про- 
стерше тебе ныне 
приносим, даруй нам 
твое пред Господем 
заступление, наипаче 
же погибающим от пи- 
анства братиям нашим 
изцеление низпосли, 
жития благаго начало 
|. положити всех нас 
сподоби, да спасение 
улучивше молитвами, 
во веки восхвалим Бо¬ 
га, поюще Ему: Алли¬ 
луйя. 

(трижды, затем Икос 1 и Кондак 1) 

^ МОЛИТВА V 
святому мученику 
Вонифатию 

О, многострадальный и всехваль- ! 
ный мучениче Вонифатие! Ко твоему 
заступлению ныне прибегаем, моле¬ 
ний нас, поющихтебе, неотвержи, но 
милостиво услыши нас. Виждь бра¬ 
тию и сестры наша, тяжким недугом 
пианства одержимыя, виждь того ра¬ 
ди от матере своея, Церкве Христо¬ 
вой, и вечнаго спасения отпадающия. 

О святый мучениче Вонифатие, кос- 
нися сердцу их данною ти от Бога 
благодатию, скоро возстави от паде¬ 
ний греховных и ко спасительному 
воздержанию приведи их. Умоли 
Господа Бога, Его же ради страдал 
еси, да простив нам согрешения на¬ 
ша, не отвратит милости Своея от сы¬ 
нов Своих, но да укрепит в нас трез- 
вение и целомудрие, да поможет г 

Своею десницею трезвящимся спа¬ 
сительный обет свой до конца сохра- ! 
нити во дни и нощи, о нем бодрствую¬ 
щей о нем добрый ответ на страшнем 
судилище дати. Приими, угодниче 
Божий, молитвы матерей, о чадех 
своих слезы проливающих; жен чест¬ 
ных, о мужех своих рыдающих, чад 
Л сирых и убогих, от пианиц оставлен- 
\ ных, всех нас, иконе твоей припадаю- - 
щих, и да приидет сей вопль наш мо- ! 
литвами твоими ко престолу Всевыш- | 

| няго даровати всем по молитвам их 
здравие и спасение душ и телес,наи¬ 
паче же царство небесное. Покрый и 
соблюди нас от лукаваго ловления и 
всех козней вражиих, в страшный час 
3 исхода нашего помози прейти не- 
3 преткновенно воздушные мытарства 

3 и молитвами твоими избави вечнаго г 
| осуждения.Умоли же Господа даро- Р 

4 вати нам к Отечеству нашему любовь 5 
нелицемерную и непоколебимую, | 
пред врагами Церкве святыя видимы- | 

& ми и невидимыми силу непобеди- к 
3 мую, да покрыет нас милость Божия в 

от пьянства и всякой р 
страсти I 

СПАСИ, ГОСПОДИ, И ПОМИЛУЙ У 
РАБОВ ТВОИХ имярек СЛОВЕСАМИ & 
БОЖЕСТВЕННАГО ЕВАНГЕЛИЯ & 
ТВОЕГО, ЧИТАЕМЫМИ О СПАСЕ- | 
НИИ РАБОВ ТВОИХ СИХ имярек. | 

ПОПАЛИ, ГОСПОДИ, ТЕРНИЕ I 
ВСЕХ СОГРЕШЕНИИ ИХ, ВОЛЬ- & 
НЫХ И НЕВОЛЬНЫХ, И ДА ВСЕ- I 
ЛИТСЯ В НИХ БЛАГОДАТЬ ТВОЯ, & 
ПРОСВЕЩАЮЩАЯ, ОПАЛЯЮЩАЯ, ? 
ОЧИЩАЮЩАЯ СЕГО ЧЕЛОВЕКА. Р 

ВО ИМЯ ОТЦА И СЫНА И СВЯТА- Ь 
ГО ДУХА, АМИНЬ. | 

% 

Читать главу 15 Евангелия от Иоанна ? 


ежедневно 

Краткое житие Ц 
святого мученика 
Вонифатия. 

Святой мученик Вонифатий был | 
рабом богатой молодой римлянки Аг- | 
лайды и состоял с ней в беззаконном I 
сожительстве. Но оба они чувствова- I 
ли угрызения совести и хотели как-то I 
омыть свой грех. И Господь пожалел I 
их и дал им возможность очистить 1 
грехи своей кровью и закончить I 
грешную жизнь покаянием. Аглаида I 
узнала, что если с благоговением хра- I 
нить в доме мощи святых мучеников, | 
то их молитвами легче получить спа- | 
сение, ибо под их благодатным воз- ] 
действием умаляются грехи и воца- | 
ряются добродетели. Она снарядила | 
Вонифатия на Восток, гдё в то время | 
шло жестокое гонение на христиан, и ! 

просила привезти мощи какого-либо 
мученика, чтобы он стал их руководи¬ 
телем и покровителем. Вонифатий на 
прощание, смеясь, спросил: “А что, 
госпожа, если я не найду мощей, а I 
сам пострадаю за Христа, примешь ! 
ли ты мое тело с честью?” Аглаида 
отнеслась серьезно к его словам и ] 
укорила его в том, что он, отправляясь | 
на святое дело, позволяет себе воль¬ 
ности. Вонифатий задумался над ее 
словами, и все время пути был сосре¬ 
доточенным. 

Приехав в Киликию, в город Таре, 
Вонифатий оставил в гостинице сво¬ 
их спутников и пошел на городскую 
площадь, где мучили христиан. По¬ 
трясенный зрелищем страшных пы¬ 
ток, видя просветленные благодатью 
Господней лица святых мучеников, 
Вонифатий, по влечению своего со¬ 
страдательного сердца, бросился к 
ним, целовал им ноги и просил святых 
молитв, чтобы и ему удостоиться по¬ 
страдать с ними. Тогда судья спросил 

І Вонифатия, кто он. Вонифатий отве¬ 
тил: “Я христианин”, - а затем отказал¬ 
ся принести жертву идолам. Его тут 
же предали на мучения: били так, что 
мясо отпадало от костей, вонзали иг¬ 
лы под ногти, наконец, влили в горло 
расплавленное олово, но силой Гос¬ 
подней он остался невредим. Окру¬ 
жавшие судилище люди пришли в 
возмущение, они стали бросать в 
судью камни, а затем устремились к 
языческому капищу, чтобы низверг¬ 
нуть идолов. На следующее утро, ког¬ 
да волнения несколько затихли, судья 
распорядился бросить святого муче¬ 
ника в котел с кипящей смолой, но и 
это не причинило страдальцу никако¬ 
го вреда: его оросил сошедший с не¬ 
бес Ангел, а смола вылилась из котла, 
вспыхнула и обожгла самих мучите¬ 
лей. Тогда святой Вонифатий был 
приговорен к усечению мечом. Из 
ран истекли кровь и молоко; видя та¬ 
кое чудо,около 550 человек уверова¬ 
ли во Христа. 

Между тем спутники святого Вони- 
фатия, напрасно прождав его два дня 
в гостинице, стали его разыскивать, 
предполагая, что он предался легко¬ 
мысленному времяпровождению. 
Сначала поиски были безуспешны, 
но, наконец, они встретили человека, 
бывшего очевидцем мученической 
смерти святого. Этот свидетель и 
привел их туда, где еще лежало обез¬ 
главленное тело. Спутники святого 
Вонифатия со слезами просили у не¬ 
го прощения за неподобные мысли о 
нем и, выкупив за большие деньги 
останки мученика, привезли их в 
Рим. 

Накануне их прибытия Аглаиде во 
сне явился Ангел и велел ей пригото¬ 
виться принять бывшего раба ее, а 
теперь господина и покровителя, со¬ 
служителя Ангелов. Аглаида призвала 
клириков, с великим почетом приняла 
честные мощи, а затем построила на 
месте его погребения храм во имя 
святого мученика и положила там мо- 

щи, прославившиеся множеством чу¬ 
дес. Раздав нищим все свое имение, 
она удалилась в монастырь, где про¬ 
вела в покаянии восемнадцать лет и 
при жизни стяжала чудесный дар из¬ 
гонять нечистых духов. Похоронили I 
святую близ могилы мученика Вони- I 
фатия. і 




Последование 
краткого молебна 
Божией Матери ! 

и ев. мученику 
Вонифатию. I 

I 

свящ: Благословен Бог наш всегда, | 
ныне и присно, и во веки веков. | 
хор: Аминь. 

свящ: Слава Тебе, Боже наш, слава і 
Тебе. 

хор: Царю Небесный, Утешителю, і 
Душе истины, Иже везде сый 
и вся исполняяй, Сокровище 
благих и жизни Подателю, при- 
иди и вселися в ны, и очисти ны 
от всякия скверны, и спаси, 
Блаже, души наша, 
свящ: Бог Господь и явися нам, бла¬ 
гословен Грядый во имя Гос¬ 
подне. 

Исповедайтеся Господеви, 
яко благ, яко в век милость Его. 
хор: Бог Господь и явися нам, бла- 

гословен Грядый во имя Гос¬ 
подне. (4 раза). 

свящ: Обыщедше обыдоша Мя... 

Не умру, но жив буду... 
Камень, Его же небрегоша 
зиждущии... 


Тропарь, глас 4. 


Днесь притецем, вернии, к бо¬ 
жественному и пречудному 
образу Пресвятыя Богомате¬ 
ри, /напояющей сердца вер¬ 
ных неупиваемой чашей не¬ 
бесного Своего милосердия/ 
и людем верным чудеса пока- 
зующей,/ яже видяще и слы- 
шаще, духовно празднуем и 
тепле вопием: /Владычице ми¬ 
лосердная,/ исцели наши не¬ 
дуги и страсти,/ молящи Сына 
Твоего, Христа Бога нашего,/ 
и спаси души наша. 





Тропарь, глас 4. 


хор: К сословию послан мучеников, 
(мученик был еси истинен), по¬ 
страдав за Христа крепчайше, 
всехвальне, (мощми же воз¬ 
вратился еси верою послав¬ 
шей тя, Вонифатие блаженне), ' 
моли Христа Бога прияти нам 
грехов прощение. 

свящ: Пресвятая Богородице, спаси ; 
нас. 

хор: Пресвятая Богородице, спаси ; 
нас. 

свящ: Святый мучениче Вонифатие, 
моли Бога о нас. 

хор: Святый мучениче Вонифатие, 
моли Бога о нас. 

свящ: Слава Отцу и Сыну и Святому 
Духу. 

хор: И ныне, и присно, и во веки 

веков. Аминь. 

{Все запевы повторяются ещё раз). 

хор: Спаси от бед рабы Твоя, Бо¬ 
городице, яко вси по Бозе к 
Тебе прибегаем, яко 
нерушимей стене и 
предстательству. 

Призри благосердием, всепе- 
тая Богородице, на мое лютое 
телесе озлобление, и исцели 
души моея болезнь. 

Моли Бога о нас, святый муче¬ 
нице Вонифатие, яко мы 
усердно и тебе прибегаем 
скорому помощнику и молит¬ 
веннику о душах наших. 

хор: поёт сразу Кондак 1 из соответст¬ 
вующего Акафиста. 

свящ: читает Икос 1 и далее поется весь 
Акафист 

свящ: кондак 13 читает 3 раза, затем 
Икос 1. 

хор: поёт Кондак 1 из Акафиста. 

свящ: Вонмем. Премудрость. Вон- 
мем. Прокимен. 







(если Акафист поется Божией 
Матери, то:) 

: Помяну имя Твое во всяком ро¬ 
де и роде. 

Помяну имя Твое во всяком ро¬ 
де и роде. 

: Слыши, Дщи, и виждь, и при¬ 
клони ухо Твое. 

Помяну имя Твое во всяком ро¬ 
де и роде. 

: Помяну имя Твое. 

Во всяком роде и роде. 

(если же Акафист поётся мученику 
Вонифатию, то:) 

: Дивен Бог во святых Своих, 
Бог Израилев. 

Дивен Бог во святых Своих, 
Бог Израилев. 

: Праведник яко финике процве¬ 
тет, яко кедр иже в Ливане ум¬ 
ножится. 

Дивен Бог во святых Своих, 
Бог Израилев. 

: Дивен Бог во святых Своих. 

хор: Бог Израилев, 
свящ: Господу помолимся, 
хор: Господи, помилуй. 

Л свящ: Яко свят еси, Боже наш, и во 
святых почивавши... 

| хор: Аминь. 

| свящ: Всякое дыхание да хвалит Гос¬ 
пода. 

| хор: Всякое дыхание да хвалит Гос¬ 
пода. 

| свящ: Хвалите Бога во святых Его, 
^ хвалите Его во утверждение 

$ силы Его. 

« хор: Всякое дыхание да хвалит Гос- 
« пода. 

« свящ: Всякое дыхание, 
а хор: Да хвалит Господа, 
я свящ: И о сподобитися нам слыша- 
« нию святаго Евангелия Госпо¬ 
да да Бога молим. 

| хор: Господи помилуй (трижды). 

| свящ: Премудрость, прости, услы- 
2 шим святаго Евангелия: Мир 

Л всем. 

|хор: И духови твоему. 

: От Луки (от Иоанна) святаго 
Евангелия чтение. 

Слава Тебе, Господи, слава Те¬ 
бе. 

: читает св. Евангелие от Луки, зач. 4 
если молебен Божией Матери или 
от Иоанна, зач. 53, если молебен 
муч. Вонифатию 

(по окончании чтения Евангелия) 
Слава Тебе, Боже наш, слава 
Тебе. 

: Пресвятая Богородице, спаси 
нас. 

Пресвятая Богородице, спаси 
нас. 

: Святый мучениче Вонифатие, 
моли Бога о нас. 

Святый мучениче Вонифатие, 
моли Бога о нас. 

: Слава Отцу и Сыну и Святому 
Духу. 

И ныне, и присно, и во веки 
веков. Аминь. 

Не имамы иныя помощи, не 
имамы иныя надежды, разве 

Тебе, Владычице. Ты нам по- < 
мози, на Тебе надеемся и То- ! 
бою хвалимся, Твои бо есть ми і 
раби, да не постыдимся, 
свящ: Помилуй нас, Боже, по вели- I 
цей милости Твоей, молим Ти 
ся, услыши и помилуй, 
хор: Господи помилуй (трижды). | 
свящ: Врачу душ и телес, со умиле- ' 
нием в сердце сокрушенном к I 
Тебе припадаем и стеняще во- I 
пием Ти: исцели болезни, ув- | 
рачуй страсти душ и телес ра- | 
бов Твоих отец, братий, сестер | 
и детей наших тяжким недугом ] 
пианства одержимых (имена) и 
избави их от духа нечистаго и 
злобнаго, потопляющаго души 
и телеса их в зелии душераст- 
лительнем и прости яко благо- I 
серд, вся прегрешения их I 
вольная и невольная и скоро I 
воздвигни от расслабления ду- | 
шевнагоителеснаго, молим Ти | 
ся, услыши и милостивно по- | 
милуй. ! 

хор: Господи помилуй (трижды). 
свящ: Езекиины слезы, Манасиино и 
ниневитян покаяние и Давидо¬ 
ва исповедание приемый и 
скоро тех помиловавый и наша 
во умилении приносимыя Тебе 
мольбы приими, Всеблагий 
Царю и, яко щедр, помилуй лю- 
те страждущих от недуга пиан- 
ства рабов Твоих, сродников и 
ближних наших (имена) здра¬ 
вие и исцеление им даруя со 
слезами молим Ти ся, источни- 
че жизни и безсмертия, услы- 
ши и скоро помилуй, 
хор: Господи, помилуй (трижды). 
свящ: Еще молимся о еже не презре- 
ти прилежная моления мате¬ 
рей, слезы проливающих о ча- 
дех своих, жен честных, о му- 
жех своих рыдающих, чад си¬ 
рых и убогих, от пианиц остав¬ 
ленных и всех нас к Тебе при¬ 
падающих и тепле просящих да 
приидет сие моление наше и 







вопль наш о страждущих и по¬ 
гибающих сродниках наших к 
престолу Владычествия Твоего 
и милостивно услышан будет, 
молим Ти ся услыши и поми¬ 
луй. 

хор: Господи помилуй, (трижды). 
свящ: Еще молимся о всех сродниках 
и знаемых, поношение и 
скорбь от пианствующих тер¬ 
пящих, и о еже укрепити их в 
терпении, незлобии и проще¬ 
нии согрешающих и досажда¬ 
ющих им, молим Ти ся, услыши 
и помилуй. 

хор: Господи помилуй (трижды). 
свящ: Услыши ны, Боже, Спасителю 
наш... 

хор: Аминь, 
свящ: Ко Пресвятей... 
хор: Пресвятая Богородице, спаси 
нас 
(или) 

Святый мучениче Вонифатие, 
моли Бога о нас. 

свящ: читает молитву 
хор: Аминь. 

Величание: Величаем, Велича¬ 
ем Тя, Пресвятая Дево, и чтим 
образ Твой святый, им же точн¬ 
ый исцеления всем с верою 
притекающим. 

(или) 

Величаем, Величаем Тя, свя¬ 
тый мучениче Вонифатие и 
чтим честная страдания Твоя, 
яже за Христа претерпел еси. 
свящ: Премудрость. Пресвятая Бого¬ 
родице, спаси нас. 
хор: Честнейшую Херувим и слав¬ 
нейшую без сравнения Сера¬ 
фим, без нетления Бога Слова 
рождшую, сущую Богородицу, 
Тя величаем. 

свящ: Слава Тебе, Христе Боже.... 
хор: Слава Отцу и Сыну и Святому 
Духу и ныне, и присно, и во 
веки веков. Аминь. Господи, 
помилуй (трижды) Благослови. 

